Ասիեր Ռիեսգո

Ասիեր Ռիեսգո Ունամունո (, ), բասկական ծագմամբ իսպանացի ֆուտբոլիստ, «Ժիրոնա» ակումբի դարպասապահ։

Կենսագրություն

Ակումբային կարիերա 
Ասիեր Ռիեսգոն «Ռեալ Սոսիեդադ» ակումբի սան է։ Պրոֆեսիոնալ մակարդակով նորամուտը նշել է 2002 թվականին՝ վարձավճարով մեկնելով «Էյբար»։ 2004 թվականին Ասիերը վարձակալությունից հետ էր կանչվել «սպիտակ-կապույտների» հիմնական դարպասապահ Սանդեր Վեստերֆելդի վնասվածքի պատճառով։ 2004 թվականի մայիսի 19-ին իսպանական էլիտար դիվիզոնում նորամուտ է նշել «Դեպորտիվո Ալավես»-ի դեմ խաղում։

Վոստերֆելդի` թիմից հեռանալուց հետո Ռիեսգոն դարձել է «Ռեալ Սոսիեդադ»-ի դարպասապահ։ Սակայն 2006 թվականին ակումբը գնել է չիլիացի դարպասապահ Կլաուդիո Բրավոյին, որը դուրս է մղել Ռիեսգոյին կազմից և դարձել է հիմնական դարպասապահ։

2007/2008 մրցաշրջանում, որը «Ռեալ Սոսիեդադ»-ը անցկացրել է երկրորդ դիվիզոնում, Ասիերը եղել է հիմնական դարպասապահ և մրցաշրջանում խաղացել է 42 խաղ։ Սակայն«սպիտակ-կապույտներին» իսպանական ֆուտբոլի էլիտա վերադառնալ չի հաջողվել։ 2008 թվականի օգոստոսին Ռիեսգոն վարձակալության է տրվել «Ռեկրեատիվո» ակումբ, որը հանդես է եկել Պրիմերայում։ Նոր ակումբում Ռիեսգոն 2009 թվականին հունվարի 4-ին «Նումանսիա ՖԱ»-ի դեմ խաղում դարձել է հիմնական խաղացող։ Ռիեսգոն հետ մղելով երկու տասնմեկ մետրանոց հարված՝ օգնելով իր թիմին հաղթել 3:1 հաշվով։ Ապիլի 11-ին խաղացել է «Բարսելոնա»-ի դեմ խաղում (0:2)․ Ասիերն առաջինն էր, ով կարողացել է հետ մղել Լիոնել Մեսիի 11 մետրանոցը։ Այդ մրցաշրջանում Ռիեսգոն մասնակցել է բոլոր 38 հանդիպումներին, սակայն դա չի օգնել «Ռեկրեատիվո»-ին խուսափել երկրորդ դիվիզիոն տեղափոխվելուց։

2009 թվականի դեկտեմբերին Ռիեսգոյին հետաքրքրում էր անգլիական «Տոտենհեմ»-ը, որը փոխարինող էր փնտրում վնասվածք ստացած Կարլո Կուդիչինիին։ Վերադառնալով «Ռեալ Սոսիեդադ»՝ Ռիեսգոն 7 հանդիպում է անցկացրել 2009/2010 մրցաշրջանում՝ Բրավոյի վնասվածքից և երկրորդ դարպասապահ Էնյաուտ Զուբիկարայի որակազրկումից հետո։ Մրցաշրջանի արդյունքներով «սպիտակ-կապույտները» կարողացել են մտնել Պրիմերա։

Ծանոթագրություններ

Արտաքին հղումներ 

 Профиль Асьера Риесго на официальном сайте «Осасуны»
 Асьер Риесго на Futbolme

Էյբարի ֆուտբոլիստներ
Ռեալ Սոսիեդադի ֆուտբոլիստներ
Օսասունայի ֆուտբոլիստներ
Ժիրոնայի ֆուտբոլիստներ
Իսպանիայի ֆուտբոլի երիտասարդական հավաքականի ֆուտբոլիստներ
Ֆուտբոլի դարպասապահներ